Karang sebuah tulisan dalam bahasa Betawi yang bernada deskriptif dan panjangnya 1 paragraf.

Dari sêjumlèh sumbêr disêbutin bahwa adè duè jênis tèks proklamasi. Pêrtamè, tèks proklamasi asli nyang ditulis tangan Ir. Soekarno amè kalimatnyè didiktè olèh Mohammad Hatta amè Achmad Soebardjo. Tèks proklamasi klad ntu ditulis di sêlêmbar kêrtas dari buku catêtan bêwarnè putih. Ukuran panjang 25,8 cm, lèbar 21,3 cm, amè têbêl 0,5 mm. Dari dokumèntasi Arsip Nasional RI, tampak adè duè corètan padè kalimat ‘pêngambilan’ nyang dirobah ngêjadi ‘pêmindahan’. Bêrikutnyè, corètan katè ‘diusahakan’ ngêjadi ‘disêlênggarakan’. Lalu, jênis tèks proklamasi kêduè adalah tèks proklamasi Kêmêrdèkaan Indonèsia nyang ditik olèh Sayuti Mêlik atau disêbut tèks proklamasi otèntik. Padè tèks proklamasi otèntik tikan Sayuti Mêlik ntu kêtèra tandè tangan asli Soekarno amè Hatta atas namè bangsè Indonèsia, sêdêngkan tèks proklamasi klad kagak ditandètanganin.